Document ID: 31985R1454

KOMISSION ASETUS (ETY) N:o 1454/85,
annettu 31 päivänä toukokuuta 1985,
asetuksen (ETY) N:o 443/77 muuttamisesta rasvattoman maitojauheen myynnissä haltuunotettujen määrien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1298/85(), ja erityisesti sen 7 artiklan 5 kohdan,
sekä katsoo, että
sikojen ja siipikarjan ruokintaan tarkoitetun rasvattoman maitojauheen myynnistä määritettyyn hintaan ja asetusten (ETY) N:o 1687/76 ja (ETY) N:o 368/77 muuttamisesta 2 päivänä maaliskuuta 1977 annetun komission asetuksen (ETY) N:o 443/77(), sellaisena kuin se on viimeksi muutettuna asetuksella (ETY) N:o 906/85(), 2 artiklassa säädetään, että rasvattoman maitojauheen määrän, jonka osalta on tehty myyntisopimus, on oltava vähintään kaksikymmentä tonnia; jos varastossa saatavilla oleva määrä on pienempi kuin kaksikymmentä tonnia, on syytä säätää, että sopimus voi koskea kyseistä saatavilla olevaa määrää, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 443/77 2 artiklan 2 kohdan a alakohta seuraavasti:
"a) vähintään kahdenkymmenen tonnin suuruisina määrinä. Kuitenkin, jos varastossa saatavilla oleva määrä on pienempi kuin kaksikymmentä tonnia, ostosopimus voidaan tehdä kyseiselle määrälle."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä toukokuuta 1985.

Labels: 3
17
6